TASCO บวกเฉียด 4% รับผลดีเงินบาทแข็งค่า โบรกฯเคาะเป้า 26 บ. คาดกำไรทั้งปีโตเด่น
TASCO บวกเฉียด 4% รับผลดีเงินบาทแข็งค่า โบรกฯเคาะเป้า 26 บ. คาดกำไรทั้งปีโตเด่น ล่าสุดอยู่ที่ 21.50 บาท บวก 0.80 บาท หรือ 3.86% มูลค่าซื้อขาย 384.08 ล้านบาท
TASCO บวกเฉียด 4% รับผลดีเงินบาทแข็งค่า โบรกฯเคาะเป้า 26 บ. คาดกำไรทั้งปีโตเด่น ล่าสุดอยู่ที่ 21.50 บาท บวก 0.80 บาท หรือ 3.86% มูลค่าซื้อขาย 384.08 ล้านบาท
3 ก.ค. 2562

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 15.19 น. อยู่ที่ 21.50 บาท บวก 0.80 บาท หรือ 3.86% สูงสุดที่ 21.50 บาท ต่ำสุดที่ 20.80 บาท ด้วยมูลค่าซื้อขาย 384.08 ล้านบาท

โดย บล.โนมูระ พัฒนสิน ระบุในบทวิเคราะห์ ประเมินราคาเป้าหมาย TASCO ที่ 26 บาท/หุ้น ซึ่ง TASCO เป็นรายใหญ่ธุรกิจยางมะตอย ด้วย Market share กว่า 40% อยู่ในจุดดีสุดในรอบ 3 ปี จากปัจจัยบวกมาพร้อมกัน 1) ปริมาณขายโตแรงทั้งในและนอกประเทศรวม 28% 2) ราคาขายกลับมาเป็นขาขึ้นโดยเดือนเม.ย. เป็นจุดสูงสุดในรอบ 25 เดือน 3) ต้นทุนปรับลงจากราคาน้ำมัน โดยรวมประเมินกำไรปี 2562 โตแรง 409% เมื่อเทียบจากปีก่อน ขณะเดียวกันมองราคาผ่านการพักตัวแล้ว เป็นจุดสะสมรอบใหม่สำหรับผู้ยังไม่มีหุ้น
ทั้งนี้ราคายางมะตอยในประเทศเดือนมิ.ย.2562 ยังแกว่งตัวขึ้น อยู่ที่ 19,300 บาทต่อตัน ปรับตัวขึ้นเด่น 12% เมื่อเทียบจากปีก่อน และเพิ่มขึ้น 2.5% เมื่อเทียบจากเดือนก่อนหนุนแนวโน้มกำไรปี 2562 เติบโตทั้งเมื่อเทียบจากปีก่อนและเมื่อเทียบจากไตรมาสก่อน และได้ประโยชน์จากเงินบาทแข็งค่าและน้ำมันยังแกว่งตัวลง (น้ำมันลงดีต่อ TASCO ด้านต้นทุน) + Asphalt spread ของไตรมาส 3/62 ยังดีต่อเนื่องและสูงกว่าของไตรมาส 2/62